S p r á v a
zo zahraničnej pracovnej cesty

1. Účastník ZPC:
Titul, meno a priezvisko:	PaedDr. Edita Zacharová	
Pracovisko:	MŠVVaŠ SR, sekcia regionálneho školstva 	
Pracovné zaradenie:	hlavný štátny radca	
Znalosť jazykov:	AJ, RJ	

		
		
2. Zahraničná pracovná cesta:
Štát:	Belgicko 	
Mesto:	Brussels 	
Vykonaná v doch:	14. 9. – 16. 9. 2016	
Prijímajúca organizácia:	European Commission, DG for Education and Culture 	
Účel cesty:	Aktívna účasť na 3. zasadnutí DG Working Group on School Policy „Continuity and transition in learner development“	
Spôsob financovania:	Cestovné náklady hradí European Commission a pobytové  MŠVVaŠ SR.
	
3. Rámcový program pobytu: 
14. 9. 2016  cesta osobným autom na letisko Viedeň, prílet do Bruselu vo večerných hodinách, ubytovanie, príprava na zasadnutie, štúdium materiálov.
15. 9. 2016      9.00 h – 9.30 h  registrácia 
                       10.15 – 19.00 h zasadnutie pracovnej skupiny    
16. 9. 2016      9.00 h – 15.30h zasadnutie pracovnej skupiny 
                       17.50h odlet z letiska Brusel, 19.35h prílet do Viedne, a  cesta osobným autom do Bratislavy. 
4. Stručný priebeh rokovania:
Sophie Beernaerts, Head of Unit B2, Schools and educators; multilingualism, predstavila revíziu agendy pre oblasť vzdelávacej politiky, aktualizáciu posledného relevantného vývoja  školskej politiky EÚ od júna 2016,  ako aj  plánovaných aktivít pracovnej  skupiny WG on Schools Policy. Poukázala na State of the Union speech (14. septembra) a progres, ktorý sa uskutočnil v oblasti vzdelávania (agenda nových zručností, rámec kľúčových kompetencií a pokračovanie tém ohľadne migrácie). Na rokovaní bola predstaviteľkou Sophie Beernaerts veľmi pozitívne hodnotená Slovenská republika, v súvislosti s uskutočnenou medzinárodnou konferenciou, zameranou na  podporu a rozvoj talentu, ktorá sa konala dňa 12. 9.  – 13. 9. 2016, v rámci slovenského predsedníctva v Rade EÚ v hoteli Double Tree by Hilton v Bratislave.   
Ďalej boli spomenuté základné tézy prijaté Európskym parlamentom v júni 2016, ktoré  nadväzujú na  Strategický rámec pre európsku spoluprácu vo vzdelávaní a odbornú prípravu (ET 2020). Predovšetkým bolo zdôraznené, aby sa jednotlivé krajiny zamerali na zabezpečenie kvalitného vzdelávania a odbornej prípravy, s dôrazom na kľúčovú úlohu prístupu,  cieleného na jednotlivca (žiaka), ktorým by sa malo prispieť k rozvoju tvorivosti a kritického myslenia vo vzdelávacom prostredí školy, čím by sa mohla zvýšiť kvalita vzdelávania. Taktiež bolo zdôraznené zvýšenie  podpory inkluzívneho vzdelávania a spravodlivého prístupu a rovných príležitostí pre všetkých (pre osoby so zdravotným a sociálnym znevýhodnením). V tomto kontexte bolo uvedené, že bude nevyhnutné hľadať nové flexibilné možnosti na zavedenie pedagogických inovácií a prijatie opatrení k integrácii detí migrantov do vzdelávania hostiteľskej krajiny. 
            Keith Brumfitt prezentovala „Indikátory predškolskej výchovy a vzdelávania“ (analýza na podporu Early Childhood Education and Care „ECEC“),  v ktorej poukázala, že kvalita predškolského vzdelávania a starostlivosti (ECEC) by mohla byť meraná na európskej úrovni. Zdôraznila, že v súčasnosti rámec kvality zahŕňa sadu možných nových ukazovateľov a nástrojov,  ktoré by boli veľmi užitočné na  ich bližšiu identifikáciu a na doplnenie rámca kvality, s cieľom zameraným na spôsoby integrácie v komplexnom prístupe zabezpečovania kvality. Ďalej uviedla, že otázka „ako najvhodnejšie zabezpečiť meranie kvality“ bola v pracovnej skupine diskutovaná predovšetkým, s ohľadom  na vstupné alebo štrukturálne ukazovatele, procesné ukazovatele, výstupy (výsledky) indikátorov. Spoločným výstupom pracovných skupín má byť záver, založený na špecifickom modeli alebo na viac generalizovanom všeobecnom rámci, ktorý by mal načrtnúť ako merať kvalitu vzdelávania a výchovy vo vzdelávacích systémoch krajín EÚ.  Výstupy všetkých pracovných skupín sa tematicky zameriavajú na podporu tohto procesu, aby sa mohol poskytnúť základ aj pre najbližšie podujatie, ktorým je príprava podkladov pre Európsku konferenciu, ktorá sa má konať dňa  30. 11. 2016 na tému „Skvelý štart do života“ (Great Start in Life).
Petra Goran uviedla  informácie k odporúčaciemu materiálu EC Policy messages „A whole school approach to tackling early school leaving“, pričom opätovne zdôraznila, že škola predstavuje kľúčovú úlohu pri riešení problematiky predčasného ukončenia školskej dochádzky, no nemôže pracovať izolovane. „Celoškolský prístup“ je vnímaný tak, že všetci majú svoju zodpovednosť (riaditeľ školy, zamestnanci, študenti a rodiny),  v zapájaní sa do kohéznej, kolektívnej a kolaboratívnej činnosti, s cieľom podporovať každého študenta čo najvhodnejším spôsobom.     
	Paul Downes, zo St. Patrick´s College, Dublin City University, a riaditeľ Vzdelávacieho centra a koordinátor pre vzdelávanie žiakov so zdravotným a sociálnym znevýhodnením, prezentoval „Vytvorenie správneho rámca školského riadiaceho systému, ktorý by podporoval  kvalitu prechodov žiakov v rámci stupňov vzdelávania a kľúčové otázky na zváženie vypracovania diferencovaných a komplexných stratégií pre tieto prechody (priechodnosť).“ Zameral sa aj na výsledky výskumu, ktorý ukázal, že sociálne  a emočné schopnosti zohrávajú dôležitú úlohu pri podpore pozitívneho vzdelávacieho prostredia. 

Všetky krajiny zastúpené v pracovnej skupine boli v máji 2016 požiadané, aby vypracovali predloženú dotazníkovú šablónu „Building evidence: the purpose of quality assurance“, ktorá sa týkala poskytnutia údajov o meraní a hodnotení kvality vzdelávania, keďže komisia vykonáva analýzu, s cieľom prezentovať procesy a mechanizmy zabezpečenia kvality vzdelávania v EÚ. Na základe získaných podkladov z NUCEM a ŠŠI bola zástupcom MŠVVaŠ SR prezentovaná daná šablóna, ktorej obsah sa týkal  uplatnenia internej a externej evalvácie v Slovenskej republike.  Mapovanie zabezpečenia kvality vzdelávania z 28 krajín  a 3 asociácií (ETUCE, ECSWE, EUROCITIES) predstavila Hannah Grainger Clemson (DG for Education and Culture), ako pracovnú analýzu „Quality Assurance”, ktorá bola vypracovaná aj na základe získaných podkladov z dotazníkov.   

5. Odporúčané závery:
Na zasadnutí pracovnej skupiny sa aktívne diskutovalo a pracovalo na praktických úlohách o rozdieloch a podobnostiach vzdelávacích systémoch, ako aj najnovších výskumoch o integrácii detí migrantov  a  žiakov zo sociálne znevýhodneného prostredia do hlavného vzdelávacieho prúdu. Ďalej bolo poukázané na dôležitosť spoločného monitorovania, zameraného na možnosti a prekážky inkluzívneho vzdelávania v rôznych fázach (stupňoch) vzdelávacieho systému, ako aj hľadania možných ťažiskových bodov na podporu škôl, učiteľov a žiakov. Taktiež bolo zdôraznené, že vzdelávacie systémy, ktoré majú zabezpečený systém  mechanizmov kvality vzdelávania, aby tieto mechanizmy predovšetkým umožňovali školám príležitosti na zlepšenie. 
Na záver bolo skonštatované, že vzdelávacie systémy sú zložité, značne líšiace sa naprieč Európou a to isté platí aj o systémoch zabezpečovania kvality vzdelávania. Predpokladá sa, že jeden model nebude vyhovovať všetkým, preto je dôležité, aby v pracovných skupinách boli preskúmané tieto odlišnosti. Z uvedeného dôvodu je nevyhnutné v pracovných skupinách naďalej udržiavať vzájomnú súdržnosť a odovzdávanie skúseností a  úloh, vyplývajúcich zo záverov Rady (Council Conclusions z roku 2014), o zabezpečení kvality vo vzdelávaní a odbornej prípravy.  

6. Prehľad prinesenej dokumentácie a miesto jej uloženia:
Materiály  sú k dispozícii na sekcii regionálneho školstva (Reception of newly arrived migrants, and assessment of previous schooling, Assuring Quality in Education: Policies and Approaches to School Evaluation in Europe, ET2020 Working Group Schools: analysis of country templates on Quality Assurance).   

7. Osobitne vyhodnotený očakávaný prínos ZPC: 
Osobnou účasťou nominovaných zástupcov na zasadnutiach je možné intenzívnejšie prezentovať informácie a údaje, ktoré sú predmetom riešenia vzdelávacej politiky v nastolených oblastiach do roku 2020.   

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na internetovej stránke MŠVVaŠ SR.
Súhlasíme so zverejnením správy na internete.

Správu vypracovala: 
PaedDr. Edita Zacharová
odbor súkromných a cirkevných škôl a siete škôl a školských zariadení 
Dátum:   5. 10. 2016                           Podpis:

Správu odsúhlasila:
ThLic. PaedDr. Ing. Mária Paráková
riaditeľka odboru súkromných a cirkevných škôl a siete škôl a školských zariadení 

Dátum:                                                   Podpis:
		   		
Správu schválil: 
Ing. Marian Galan, 
generálny riaditeľ sekcie regionálneho školstva

Dátum:                                                   Podpis: